Újabb négy pozitív koronavírus teszt a Premier League-ben
A legutóbbi tesztelések során négy személy mintája volt pozitív koronavírusra a labdarúgó angol Premier League-ben.
A liga szerdai tájékoztatása szerint hétfõn és kedden 1008 embert vizsgáltak és közülük négyrõl derült ki, hogy megfertõzõdött. A pozitív esetek három klubot érintenek. Az érintetteknek hét napra karanténba kell vonulniuk.

A Premier League újraindításának elsõ üteme múlt héten indult, akkor vált lehetõvé, hogy a klubok kiscsoportos tréningeket tartsanak, szerdán pedig a csapatok képviselõi egyhangúlag megszavazták a csapatos edzések megkezdését. Így mostantól engedélyezett, hogy a játékosok közös tréningeken vegyenek részt, ugyanakkor elõírás, hogy a szükségtelen kontaktusok számát a lehetõ legnagyobb mértékben csökkentsék.

A második ütemmel egyidejûleg folytatódik a játékosok és a szakemberek folyamatos tesztelése, a mostanival együtt 12-en produkáltak pozitív eredményt.